

08.04.2020

**Utlysning av tilskudd til Goarahat og Sandvikhalvøya utvalgt kulturlandskap 2020**

Formålet med tilskudd til tiltak i Utvalgte kulturlandskap er å bidra til å sikre verdier knyttet til biologisk mangfold, landskap, kulturminner og kulturmiljø, herunder sikre langsiktig skjøtsel og drift.

**Tildelte midler for 2020**

Porsanger kommune er for 2020 tildelt inntil 750 000 kr til tilskuddsordningen fra Fylkesmannen. Alle midlene utlyses. Det er ønskelig å avsette midler til fellestiltak.

**Hvordan søke?**

Søknadene sendes inn digitalt med innlogging via Altinn. Digitalt UKL-søknadskjema: <https://www.altinn.no/skjemaoversikt/landbruksdirektoratet/utvalgte-kulturlandskap-i-jordbruket/>

**Søknadsfrist:**

25.04.2020 23:59:00

**Målgruppe:**

Grunneiere, lag og foreninger, landbruksfortak og kunnskapsmiljø innenfor området. Kommunen kan og søke.

**Hvem kan søke:**

Grunneiere, lag og foreninger, landbruksfortak og kunnskapsmiljø innenfor området. Kommunen kan og søke.

**Hvilke tiltak kan det søkes tilskudd til?**

Tiltaket skal være i samsvar med forskriften, forvaltningsplanene og/eller skjøtselsplanene.

Eksempler på tiltak:

• restaurering og skjøtsel av arealer

• istandsetting, vedlikehold og skjøtsel av (bevaringsverdige) bygninger og andre kulturminner

• nødvendig planlegging av tiltak

• tilrettelegging for ferdsel og friluftsliv

• formidling

• kartlegging og dokumentasjon av landskapsverdier

• kartlegging og dokumentasjons av behov for skjøtsel og sikring av natur- og kulturverdier

• andre tiltak som fremmer formålet med ordningen

|  |  |  |  |
| --- | --- | --- | --- |
| **Prioriterte tiltak UKL 2020** | **Prioritet** | **Tilskudds-**  **Prosent inntil** | **Egenandel minimum** |
| Forskjønning av området   * Hindre gjengroing på jorder og i UKL-området * Sikre bygningsmasse som bør tas vare på * Rydding av stier * Rydding av søppel * Tilskudd til husdyr på beite | 1 | 90 % | 10 % |
| Næringsutviklingstiltak   * Skape ny næring * Støtte opp om båtbygging av tradisjonsbåter, fartøyvernsenter * Duodji utvikling * Utnyttelse av ressurser i fjorden | 1 | 90 % | 10 % |
| Formidling  o Orientering i og omkring UKL-området  o Kurs gamle teknikker  o Erfaringsformidling | 1 | 90 % | 10 % |
| Nødvendig planlegging av tiltak  o Drift av lokal samarbeidsgruppe  o Koordinator for UKL  o Arbeid med forvaltnings- og skjøtselsplaner  o Kartlegging av bygningsstatus | 1 | 100 % | 0 % |
| Involvere ungdommer  o Sommerprosjekter | 2 | 90 % | 10 % |
| Arrangementer  o Båtbygging  o Gammel historie  o Mattradisjoner | 2 | 90 % | 10 % |
| Kartlegging  o Biologisk mangfold  o Kulturminner  o Historie | 2 | 90 % | 10 % |
| Ivareta gamle verdier  o Gammel redskaper og småbygg | 3 | 80 % | 20 % |

For nærmere informasjon vises det til Retningslinjer for tilskudd til tiltak i Goarahat og Sandvikhalvøya utvalgt kulturlandskap – 2020 vedtatt administrativt 08.04.2020